నా పై కుట్ర జరుగుతోంది.. అందుకే దుష్ప్రచారం -కాజల్
Highlights
ప్రస్థుతం రానాతో నేనే రాజు నేనే మంత్రి చిత్రంలో నటిస్తున్న కాజల్
తెలుగు, తమిళ సినిమాల్లో బిజీగా ఉన్న కాజల్
తనపై వస్తున్న పుకార్లలో నిజం లేదంటున్న కాజల్
అందాల నటి కాజల్ చాలా బిజీగా ఉంది. రానా తో కలిసి చేస్తున్న నేనే రాజు నేనే మంత్రి తర్వాత పెద్దగా సినిమాలు లేవు. అవకాశాలు తగ్గుతోన్న క్రమంలో తాను మరింత అందంగా కనిపించవలసిన అవసరాన్ని గుర్తించిన కాజల్, తన ముక్కు సర్జరీ చేయించిందని అంటున్నారు. గతంలో ఆమె ఫోటోలు .. ఇప్పటి ఫోటోలు చూస్తుంటే తేడా స్పష్టంగా తెలుస్తోందన్నది నెటిజన్ల వాదన. అంతే కాదు తాజాగా ఒక టాలీవుడ్ హీరో తో డేటింగ్ లో ఉందంటూ వచ్చిన మరో రూమర్ కూడా కాజల్ కి చిరాకు గానే ఉందట. రూమర్స్ అంటూ తాజా ఇంటర్వ్యూలో వీటిపై కాస్త గట్టిగానే సమాధానం ఇచ్చింది కాజల్.
 
ఇంటర్వ్యూలో పెళ్లి గురించి మాట్లాడిన కాజల్‌.. తను ప్రేమ వివాహమే చేసుకుంటానని, తనకు కాబోయే వాడు సినీరంగానికి చెందినవాడైనా ఫర్వాలేదని, అతను అందంగా ఉన్నా లేకపోయినా, అరడుగుల పొడవు ఉండాలని చెప్పింది. దీంతో ఓ టాలీవుడ్‌ స్టార్‌ హీరోతో కాజల్‌ ప్రేమలో ఉందని, అతణ్ని రహస్యంగా కలుస్తోందని కూడా గాసిప్‌లు పుట్టుకొచ్చేశాయి.
 
అలాగే సినిమాలో అవకాశాల కోసం ఈ అమ్మడు తాజాగా తన ముక్కుకు ప్లాస్టిక్‌ సర్జరీ కూడా చేయించుకుందన్న  వార్తలపై చాలా ఆగ్రహం వ్యక్తం చేసింది కాజల్‌. ‘ఇటీవలి కాలంలో నాపై వస్తున్న వార్తలు చాలా బాధ కలిగిస్తున్నాయి. నా ఎదుగుదలను చూసి ఓర్వలేని వారే ఇలాంటి దుష్ప్రచారం చేస్తున్నారు. నాపై పన్నుతున్న కుట్ర ఇదంతా వారు నాపై పన్నుతున్న కుట్ర. అయినా నేను వెనక్కి తగ్గను. తెలుగు,తమిళ అగ్రహీరోల సినిమాల్లో నటిస్తూనే ఉంటాను. ఎవరెన్ని ప్రయత్నాలు చేసినా నన్నేం చేయలేర'ని చెప్పింది. మరి ముక్కులో మార్పెలా వచ్చిందో.
Last Updated 25, Mar 2018, 11:59 PM IST